CELEX: 62011CN0557
Language: el
Date: 2011-11-04 00:00:00
Title: Υπόθεση C-557/11: Αίτηση για την έκδοση προδικαστικής αποφάσεως, την οποία υπέβαλε το Naczelny Sąd Administracyjny (Πολωνία) στις 4 Νοεμβρίου 2011 — Maria Kozak κατά Dyrektor Izby Skarbowej w Lublinie

28.1.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 25/33
            
         
      Αίτηση για την έκδοση προδικαστικής αποφάσεως, την οποία υπέβαλε το Naczelny Sąd Administracyjny (Πολωνία) στις 4 Νοεμβρίου 2011 — Maria Kozak κατά Dyrektor Izby Skarbowej w Lublinie
      (Υπόθεση C-557/11)
      (2012/C 25/63)
      Γλώσσα διαδικασίας: η πολωνική
      
         Αιτούν δικαστήριο
      
      Naczelny Sąd Administracyjny
      
         Διάδικοι στην υπόθεση της κύριας δίκης
      
      
         Προσφεύγουσα: Maria Kozak
      
         Καθού: Dyrektor Izby Skarbowej w Lublinie
      
         Προδικαστικό ερώτημα
      
      Υπόκειται η παροχή από πρακτορείο ταξιδίων υπηρεσιών μεταφοράς, οι οποίες αποτελούν αναγκαίο στοιχείο για την εκπλήρωση της παροχής των τουριστικών υπηρεσιών, έναντι συνολικού τιμήματος που καταβάλλουν οι ταξιδιώτες για τις παρεχόμενες σε αυτούς υπηρεσίες, και οι οποίες φορολογούνται βάσει του ειδικού καθεστώτος φόρου προστιθέμενης αξίας για τα πρακτορεία ταξιδίων δυνάμει των άρθρων 306 έως 310 της οδηγίας 2006/112/ΕΚ του Συμβουλίου, της 28ης Νοεμβρίου 2006, σχετικά με το κοινό σύστημα φόρου προστιθέμενης αξίας (1), όπως αυτή έχει τροποποιηθεί, στον ισχύοντα για τις τουριστικές υπηρεσίες κανονικό φορολογικό συντελεστή ή στον μειωμένο φορολογικό συντελεστή, ο οποίος, δυνάμει του άρθρου 98, σε συνδυασμό με την παράγραφο 5 του παραρτήματος ΙΙΙ της οδηγίας αυτής, έχει εφαρμογή στην περίπτωση της παροχής υπηρεσιών μεταφοράς ατόμων;
      
         (1)  ΕΕ L 347, σ. 1.